En 16-årig mand blev tirsdag eftermiddag dømt for voldtægt af sin jævnaldrende ekskæreste.

En 16-årig mand var mandag og tirsdag for retten i Hjørring. Tirsdag eftermiddag faldt der dom. Han er dømt for at have voldtaget sin jævnaldrende ekskæreste, mens de sammen gik på en efterskole i Nordjylland. Den 16-årige er fra Grenå og kvinden er fra Vendsyssel, oplyser anklager Peter Rask fra Nordjyllands Politi. Den 16-årige var tiltalt blandt andet for at have gjort kvinden bevistløst under et lejrskoleophold i 2015, hvorefter han voldtog hende og gjorde hende gravid. - Han er dømt stort set efter anklageskriftet, fortæller anklager Peter Rask. Den 16-årige har været varetægtsfængslet siden marts 2016. - Han har hele vejen igennem forløbet nægtet sig skyldig og sagt, at 'de jo var kærester', fortæller Peter Rask, anklager ved Nordjyllands Politi. Den dømte er nu fortsat fængslet, indtil han skal på lukket socialpædagogisk institution. Der skal han opholde sig to måneder. Dernæst bliver han bliver forflyttet til en åben institution, hvor han skal opholde sig i 12 måneder.